**บทที่ ๑**

**ข้อมูลพื้นฐานจังหวัดกระบี่**

**๑. ประวัติความเป็นมาของจังหวัดกระบี่**

กระบี่ เป็นจังหวัดหนึ่งทางภาคใต้ ตั้งอยู่ริมฝั่งทะเลอันดามัน จากหลักฐานทางโบราณคดีสันนิษฐานได้ว่า บริเวณเมืองกระบี่เคยเป็นแหล่งชุมชนโบราณก่อนประวัติศาสตร์ และต่อเนื่องมาจนถึงสมัยประวัติศาสตร์ กล่าวกันว่าดินแดนนี้แต่เดิมคือ เมืองบันไทยสมอ ๑ ใน ๑๒ เมืองนักษัตร ที่ใช้ตราลิงเป็นตราประจำเมือง ขึ้นกับอาณาจักรนครศรีธรรมราช

 จังหวัดกระบี่ ตั้งขึ้นสมัยรัชกาลที่ ๕ แห่งกรุงรัตนโกสินทร์ ในอดีตเป็นเพียงแขวงหนึ่งอยู่ ในอำนาจปกครองและบังคับบัญชาของเมืองนครศรีธรรมราช เรียกว่า “แขวงเมืองปกาสัย” พระยาผู้ครองเมืองนครศรีธรรมราช ให้ปลัดเมืองฯ มาตั้งค่ายทำเพนียดจับช้างในท้องถิ่นที่ตำบลปกาสัย และได้มีราษฎรจากเมืองนครศรีธรรมราช อพยพมาตั้งหลักแหล่งทำมาหากินเพิ่มมากขึ้น พระปลัดเมืองฯ ได้ยกตำบลปกาสัย ขึ้นเป็น “แขวงเมืองปกาสัย” ขึ้นต่อเมืองนครศรีธรรมราช

 ประมาณปี พ.ศ.๒๔๑๕ พระบาทสมเด็จพระจุลจอมเกล้าเจ้าอยู่หัว รัชกาลที่ ๕ ได้ทรงพระกรุณา โปรดเกล้าฯ ให้ยกฐานะขึ้นเป็นเมืองปกาสัย และพระราชทานนามว่า “เมืองกระบี่” เมื่อได้ประกาศตั้งขึ้นเป็นเมืองแล้วโปรดเกล้าฯ ให้ตั้งที่ทำการอยู่ที่ตำบลกระบี่ใหญ่ (บ้านตลาดเก่า) ในท้องที่อำเภอเมืองกระบี่ปัจจุบัน มีหลวงเทพเสนาเป็นเจ้าเมืองกระบี่คนแรก ต่อมาในปี พ.ศ. ๒๔๑๘ ได้ทรงพระกรุณาโปรดเกล้าฯ ให้แยก เมืองกระบี่ออกจากการปกครองของเมืองนครศรีธรรมราช เป็นเมืองจัตวาขึ้นตรงต่อกรุงเทพฯ และ ในปี พ.ศ. ๒๔๔๓ สมัยพระยารัษฏานุประดิษฐ์ (คอซิมบี้ ณ ระนอง) เป็นสมุหเทศาภิบาลมณฑลภูเก็ต ได้พิจารณาเห็นว่า ศาลากลางจังหวัดที่บ้านตลาดเก่านั้น ไม่สะดวกต่อการคมนาคม เพราะสมัยนั้นต้องอาศัยเรือเป็นพาหนะ จึงย้ายมาที่ตั้งเมืองไปอยู่ตำบลปากน้ำ ซึ่งอยู่ใกล้ปากอ่าวเป็นร่องน้ำลึก เรือใหญ่สามารถเข้าเทียบท่าได้สะดวกทำให้เป็นที่ตั้งศาลากลางจังหวัดจนถึงปัจจุบันนี้

 **๒. สภาพทางภูมิศาสตร์**

จังหวัดกระบี่เป็นจังหวัดขนาดเล็กที่มากด้วยทรัพยากรท่องเที่ยวทางธรรมชาติ และมรดกทางวัฒนธรรม อันเก่าแก่ การผสมผสานการดำรงชีวิตของผู้คนที่ต่างเชื้อชาติ ต่างศาสนา และความเชื่อที่แตกต่างอย่างกลมกลืน ตั้งอยู่ทางด้านฝั่งทะเลตะวันตกของภาคใต้ติดกับทะเลอันดามัน อยู่ห่างจากกรุงเทพฯ ไปตามทางหลวงแผ่นดินประมาณ ๘๑๔ กิโลเมตร มีพื้นที่ ทั้งหมด ๔,๗๐๘.๕๑๒ ตารางกิโลเมตร หรือประมาณ ๒,๙๔๒,๘๒๐ ไร่ มีอาณาเขตติดต่อกับจังหวัดใกล้เคียง ดังนี้

 ทิศเหนือ จดจังหวัดพังงา และจังหวัดสุราษฎร์ธานี

 ทิศใต้ จดจังหวัดตรัง และทะเลอันดามัน

 ทิศตะวันออก จดจังหวัดนครศรีธรรมราช และจังหวัดตรัง

 ทิศตะวันตก จดจังหวัดพังงา และทะเลอันดามัน



**ลักษณะภูมิประเทศ**

สภาพภูมิประเทศโดยทั่วไปของจังหวัดกระบี่ทางตอนเหนือประกอบด้วย เทือกเขายาวทอดตัวไปใน แนวเหนือใต้สลับกับสภาพพื้นที่แบบลูกคลื่นลอนลาด และลอนชัน มีที่ราบชายฝั่งทะเลทางด้านตะวันตก บริเวณทางตอนใต้มีสภาพภูมิประเทศเป็นภูเขากระจัดกระจายสลับกับพื้นที่แบบลูกคลื่น ส่วนบริเวณทางตอนใต้สุด และตะวันตกเฉียงใต้ มีสภาพพื้นที่เป็นแบบลูกคลื่นลอนลาดจนถึงค่อนข้างราบเรียบ และมีภูเขาสูงๆต่ำ ๆ สลับกันไป บริเวณด้านตะวันตกมีลักษณะเป็นชายฝั่งติดกับทะเลอันดามัน ยาวประมาณ ๑๖๐ กิโลเมตร ประกอบด้วย หมู่เกาะน้อยใหญ่ จำนวน ๑๕๔ เกาะ แต่เป็นเกาะที่มีประชากรอาศัยอยู่เพียง ๑๓ เกาะ เกาะที่สำคัญ ได้แก่ เกาะลันตา เป็นที่ตั้งของอำเภอเกาะลันตา และเกาะพีพี ซึ่งอยู่ในเขตอำเภอเมืองเป็นสถานที่ท่องเที่ยวที่สวยงามติดอันดับของโลก

### ลักษณะภูมิอากาศ

## จังหวัดกระบี่ มีภูมิอากาศแบบมรสุมในเขตร้อน และได้รับอิทธิพลจากลมมรสุมตะวันตกเฉียงใต้และลมมรสุมตะวันออกเฉียงเหนือ ทำให้มีฝนตกชุกตลอดปีและมีเพียง ๒ ฤดู

**ฤดูร้อน** เริ่มตั้งเดือนมกราคมจนถึงเดือนเมษายน

**ฤดูฝน** เริ่มตั้งแต่เดือนพฤษภาคมไปจนถึงเดือนธันวาคม

**๓. ข้อมูลการปกครอง**

 **เขตการปกครอง**

 จังหวัดกระบี่ มีเขตการปกครองส่วนภูมิภาคแบ่งออกเป็น ๘ อำเภอ ๕๓ ตำบล ๓๘๙ หมู่บ้าน

๑ องค์การบริหารส่วนจังหวัด ๑ เทศบาลเมือง ๑๒ เทศบาลตำบล และ ๔๘ องค์การบริหารส่วนตำบล

**ตาราง ๑ พื้นที่จำแนกตามเขตการปกครองรายอำเภอ**

|  |  |  |  |  |  |  |
| --- | --- | --- | --- | --- | --- | --- |
| **อำเภอ** | **พื้นที่ (ตร.กม.)** | **ห่างจากจังหวัด (กม.)** | **ตำบล** | **หมู่บ้าน** | **เทศบาล** | **อบต** |
| **เมือง** | **ตำบล** |
| เมืองกระบี่ | ๖๔๘.๕๕๒ | - | ๑๐ | ๕๙ | ๑ | ๑ | ๗ |
| เขาพนม | ๗๘๘.๕๒๒ | ๓๙ | ๖ | ๕๔ | - | ๑ | ๖ |
| เกาะลันตา | ๓๓๙.๘๔๓ | ๑๐๙ | ๕ | ๓๖ | - | ๑ | ๕ |
| คลองท่อม | ๑,๐๔๒.๕๓๑ | ๔๒ | ๗ | ๖๘ | - | ๔ | ๕ |
| อ่าวลึก | ๗๗๒.๙๘๙ | ๔๗ | ๙ | ๕๒ | - | ๒ | ๙ |
| ปลายพระยา | ๔๓๓.๓๖๗ | ๗๕ | ๔ | ๓๕ | - | ๑ | ๔ |
| ลำทับ | ๓๒๐.๗๐๘ | ๖๗ | ๔ | ๒๘ | - | ๑ | ๔ |
| เหนือคลอง | ๓๖๒.๐๐ | ๑๗ | ๘ | ๕๗ | - | ๑ | ๘ |
| **รวม** | **๔,๗๐๘.๕๑๒** | **-** | **๕๓** | **๓๘๙** | **๑** | **๑๒** | **๔๘** |

ที่มา : ที่ทำการปกครองจังหวัดกระบี่ (ข้อมูล ณ ๓๐ สิงหาคม ๒๕๖๐)

**๔. ข้อมูลประชากร**

**ตาราง ๒ ข้อมูลพื้นฐาน**

**หน่วยงานการปกครองจังหวัด**

|  |  |
| --- | --- |
| **ชื่ออำเภอ** | **จำนวน** |
| **อบจ.** | **ตำบล** | **หมู่บ้าน** | **ชุมชน** | **เทศบาลเมือง** | **เทศบาลตำบล** | **อบต.** | **ครัว****เรือน** | **ประชากร** |
| ๑.เมืองกระบี่ | ๑ | ๑๐ | ๕๙ | ๑๔ | ๑ | ๑ | ๗ | ๒๓,๑๙๕ | ๑๒๑,๖๕๖ |
| ๒. เขาพนม | - | ๖ | ๕๔ | ๗ | - | ๑ | ๖ | ๑,๑๕๖ | ๕,๙๘๗ |
| ๓. เกาะลันตา | - | ๕ | ๓๖ | ๒ | - | ๑ | ๕ | ๑๙,๔๙๑ | ๓๖,๑๐๙ |
| ๔. คลองท่อม | - | ๗ | ๖๘ | ๘ | - | ๔ | ๕ | ๑๙,๕๗๒ | ๗๗,๘๗๐ |
| ๕. อ่าวลึก | - | ๙ | ๕๒ | ๑๑ | - | ๒ | ๙ | ๑๒,๖๗๘ | ๕๕,๙๕๗ |
| ๖. ปลายพระยา | - | ๔ | ๓๕ | ๗ | - | ๑ | ๔ | ๘,๙๘๗ | ๓๘,๙๘๗ |
| ๗. ลำทับ | - | ๔ | ๒๘ | ๗ | - | ๑ | ๔ | ๕,๖๕๖ | ๒๔,๘๗๙ |
| ๘. เหนือคลอง | - | ๘ | ๕๗ | ๗ | - | ๑ | ๘ | ๑๓,๘๗๐ | ๖๓,๕๙๑ |
| **รวม** | **๑** | **๕๓** | **๓๘๙** | **๖๓** | **๑** | **๑๒** | **๔๘** | **๑๐๔,๖๐๕** | **๔๒๕,๐๓๖** |

ที่มา : ที่ทำการปกครองจังหวัดกระบี่ (ข้อมูล ณ ๓๐ สิงหาคม ๒๕๖๐)

**๕. ข้อมูลด้านศาสนา**

**ตาราง ๓ จำนวนศาสนสถานในจังหวัดกระบี่ แยกตามศาสนา**

|  |  |
| --- | --- |
| **อำเภอ** | **จำนวน** |
| **วัด** | **ที่พักสงฆ์** | **โบสถ์คริสต์** | **มัสยิด** | **ศูนย์อบรมอิสลามและจริยธรรมฯ** | **ศูนย์****พระพุทธศาสนา****วันอาทิตย์** |
| เมืองกระบี่ | ๑๘ | ๕ | ๓ | ๕๘ | ๔๕ | ๓ |
| อ่าวลึก | ๑๓ | ๗ | ๑ | ๓๐ | ๒๕ | - |
| ปลายพระยา | ๑๕ | ๔ | - | - | - | - |
| คลองท่อม | ๑๐ | ๑๐ | ๒ | ๔๐ | ๓๓ | - |
| เกาะลันตา | ๑ | ๒ | ๑ | ๔๓ | ๓๕ | - |
| ลำทับ | ๒ | ๗ | ๒ | - | - | - |
| เหนือคลอง | ๙ | ๗ | ๑ | ๔๓ | ๑๑ | ๒ |
| เขาพนม | ๑๕ | ๒ | - | ๑ | ๑ | - |
| **รวม** | **๘๓** | **๔๒** | **๙** | **๒๐๙** | **๑๕๐** | **๕** |

ที่มา : ที่ทำการปกครองจังหวัดกระบี่ สำนักงานพระพุทธศาสนาจังหวัดกระบี่ /สำนักงานคณะกรรมการอิสลามประจำจังหวัดกระบี่

 (ข้อมูล ณ ๓๐ สิงหาคม ๒๕๖๐)

**ตาราง ๔ หน่วยงาน/องค์กรเสริมคุณธรรมจริยธรรมในพื้นที่**

|  |  |  |
| --- | --- | --- |
| ชื่อหน่วยงาน | สังกัด/ผู้ดูแล | จำนวน |
| ๑. ศูนย์อบรมศาสนาอิสลามประจำมัสยิด (ศอม.) | สวจ.กระบี่ | ๑๕๐ ศูนย์ |
| ๒. ศูนย์พระพุทธศาสนาวันอาทิตย์(ศพอ.) | สวจ.กระบี่ | ๕ ศูนย์ |
| ๓. ศาสนถานโครงการลานธรรมลานวิถีไทย | สวจ.กระบี่ | ๑๒ แห่ง |
| ๔. ชุมชนคุณธรรมขับเคลื่อนด้วยพลังบวร | สวจ.กระบี่ | ๑๖ แห่ง |
| ๕. ชุมชนคุณธรรมน้อมนำหลักปรัชญาเศรษฐกิจพอเพียง | สวจ.กระบี่ | ๘ แห่ง |
| ๖. โรงเรียนวิถีพุทธระดับประถมศึกษา | สพป.กระบี่ | ๕๗ แห่ง |
| ๗. โรงเรียนวิถีพุทธระดับมัธยมศึกษา | สพม.๑๓ | ๑๖ แห่ง |
| ๘. โรงเรียนปริยัติธรรมวัดแก้วโกรวาราม | สพจ.กระบี่ |  ๑ แห่ง |

**๕. วัฒนธรรม ขนบธรรมเนียม ประเพณี ที่สำคัญในจังหวัดกระบี่**

**ประเพณีสารทเดือนสิบ** เป็นประเพณีที่สืบทอดกันมาเป็นเวลานานแล้ว เดิมสันนิษฐานว่าคงจะรับเอาวัฒนธรรมอินเดียเรื่องการทำบุญอุทิศแก่ผู้ตาย เพื่อเป็นการแสดงความกตัญญูกตเวทีต่อบรรพบุรุษ เหตุผลที่จัดประเพณีนี้ขึ้นเนื่องจากมีความเชื่อว่าญาติพี่น้องที่ตายไปเป็นเปรต ได้รับการปล่อยตัวจากท่านพญายมให้ขึ้นมาพบลูกหลานในเมืองมนุษย์ จึงมีการอุทิศผลบุญต่างๆให้แก่บุคคลเหล่านั้น จึงมีพิธีจัดสำรับกับข้าว อาหาร คาวหวานของกินของใช้ต่างๆไปถวายวัด ประเพณีนี้ชาวเมืองนครศรีธรรมราชเรียกว่า “การจัดหมฺรับ “ สำหรับชาวจังหวัดกระบี่ เรียกว่า “ การแห่จาด “ จาดเป็นภาชนะที่ทำขึ้นคล้ายบุษบกหรือพนมเรือเรือพระ การ แห่จาดเริ่มต้นวันแรม ๑๔ ค่ำ เดือนสิบของทุกปี พุทธศาสนิกชนจะนำข้าวสาร เครื่องครัวต่างๆและขนมที่จะใช้ในประเพณีเดือนสิบ ได้แก่ ขนมพอง ขนมลา ขนมบ้า ทอดมัน ซางขนมเหล่านี้จะขาดไม่ได้ ถ้าขาดมีความเชื่อว่าตา ยาย หรือบรรพบุรุษจะสาปแช่ง ในการแห่จาดจะเริ่มแห่จากบ้านเจ้าของจาด ผ่านสถานที่ต่างๆของหมู่บ้านไปยังวัด โดยใช้เครื่องดนตรีประโคม พร้อมกับการร้องรำทำเพลง ซึ่งเรียกว่า “ คุมจาด “ เมื่อไปถึงวัดจะแห่เวียนรอบโบสถ์หรือรอบโรงธรรม การทำจาดในจังหวัดกระบี่ จากการศึกษาเอกสารที่เกี่ยวข้อง และการบอกเล่าของผู้รู้ เช่น อาจารย์พญอม จันนิ่ม ประธานสภาวัฒนธรรมจังหวัดกระบี่ พอที่จะสรุปที่มาของการ ทำจาดในจังหวัดกระบี่ได้ว่า ในสมัยที่แขวงปกาไส ยังขึ้นกับจังหวัดนครศีธรรมราช เจ้าพระยานคร (น้อย) ปลัดเมืองนครศรีธรรมราช ได้คุมกำลังพลมาตั้งเพนียดจับช้างที่แขวงปกาไส (ปัจจุบันตำบลปกาสัย อำเภอ เหนือคลอง) ต่อมามีประชาชนจากนครศรีธรรมราชและละแวกใกล้เคียงได้อพยพตามมาอาศัยอยู่ในพื้นที่ที่มีการจับช้างจำนวนมาก และมาอาศัยอยู่หลายปี มีการบุกเบิกทำไร่ ทำนา ในการประกอบอาชีพเพราะมีพื้นที่ราบอุดมสมบูรณ์ แขวงปกาไสได้นำประเพณีการทำหมฺรับ แห่หมฺรับ การทำบุญเดือนสิบตามวิถีของคนนครศรีธรรมราชมาเผยแพร่กับประชาชนที่อยู่ดั้งเดิมที่เมืองปกาไส ต่อมาได้พัฒนารูปแบบจากหมฺรับมาเป็นจาดหรือ “กระจาด” เพื่อเป็นการบูรณาการการทำบุญเดือนสิบให้เข้ากับพื้นที่ถิ่นเมืองปกาไส ต่อมามีการตั้งเมืองกระบี่อย่างเป็นทางการ โดยให้ย้ายเมืองจากปกาไสมาตั้งเมืองที่บ้านหินขวางในสมัยรัชกาลที่ ๕ เมื่อพ.ศ. ๒๔๑๕ เปลี่ยนจากเมืองปกาไส เป็น เมืองกระบี่” โดยรวมเอาแขวงต่างๆเข้าด้วยกัน และมีการเผยแพร่ประเพณีแห่จาดสารท เดือนสิบไปสู่พื้นที่ต่างๆในเมืองกระบี่จนถึงปัจจุบัน

**ประเพณีถือศีลกินเจ** เป็นประเพณีที่สำคัญประเพณีหนึ่งในจังหวัดกระบี่ ที่พี่น้องประชาชนโดยเฉพาะชาวไทยเชื้อสายจีน จัดขึ้น ณ ศาลเจ้าประมาณ ๗๐ แห่ง ในพื้นที่ ๘ อำเภอ โดยในแต่ละศาลเจ้า จะประกอบพิธีและจัดกิจกรรมการกุศลขึ้นตั้งแต่วันขึ้น ๑ ค่ำ ถึง ๙ ค่ำ เดือน ๙ ของจีน (ตรงกับเดือน ๑๑ ของไทย) ช่วงเดือนกันยายน – ตุลาคม ของทุกปี โดยจะมีการจัดกิจกรรมประเพณีขึ้น ดังนี้

 ๑) บำเพ็ญบุญ ถือศีล กินเจ บริโภคแต่อาหารผักและผลไม้ ละเว้นการกระทำบาปทั้งปวง ไม่ฆ่าสัตว์ตัดชีวิต ทำจิตใจให้บริสุทธิ์ งดการเที่ยวเตร่ ไม่ดื่มของมึนเมา ผู้ศรัทธาที่กินเจจะสวมเสื้อผ้าสีขาว สวดมนต์ทำสมาธิภาวนา ขอพรให้ตนเองและครอบครัว

 ๒) ทำการสะเดาะเคราะห์ปัดเป่าความชั่วร้าย โรคภัยไข้เจ็บให้ออกไปจากผู้ถือศีลกินเจบางศาลเจ้า ก็จะมีการแสดงอภินิหารของผู้ลงเจ้าเข้าทรง

 ๓) ผู้ศรัทธาที่ร่วมกิจกรรมจะร่วมกันบริจาคทรัพย์สำหรับเป็นค่าอาหาร ค่ายใช้จ่ายในพิธี
ร่วมแรงร่วมใจกันอย่างสมัครสมานสามัคคี ยิ้มแย้มแจ่มใส อาสามาจัดทำอาหารในโรงเจกันอย่างมีความสุข

 **ประเพณีถือศีลอด-ถือบวช (ปอซอ)** เป็นการถือศีลอดของชาวไทยมุสลิม ภาษาท้องถิ่น เรียกว่า วันปอซอ คือ การงดเว้นจากการบริโภคอาหาร เครื่องดื่ม ตลอดจนละเว้นการทำชั่วทั้งปวง ในเดือนรอมฏอน เป็นเวลา ๑ เดือน ตั้งแต่รุ่งอรุณจนถึงพระอาทิตย์ตกดิน เดือน รอมฏอน คือ เดือนที่ ๙ ตามปฏิทินอิสลาม โดยการดูดวงจันทร์ในวันที่ ๒๙ ของเดือนที่ ๘ ถ้าเห็นดวงจันทร์เมื่อใด ถือว่าถัดไปเป็นวันถือศีลอด ปัจจุบันสำนักจุฬาราชมนตรีจะเป็นหน่วยงานกลางในการประกาศให้มุสลิมทั่วประเทศทราบ การถือศีลอดเป็นบทบัญญัติทางศาสนาที่ทุกคนต้องปฏิบัติแล้ว ยังเป็นการให้ทุกคนได้รู้จักเห็นอดทน เห็นอกเห็นใจผู้อื่น ทุกคนมีความเท่าเทียมกัน เนื่องจากได้อดอาหารเหมือนกัน มีเมตตาธรรมต่อเพื่อนมนุษย์ด้วยกัน

 **ประเพณีการเข้าสุนัต หรือ มาโซะยาวี**  ชาวไทยมุสลิมที่เป็นผู้ชายทุกคนต้องเข้าพิธีทำสุนัต ซึ่งเป็นเครื่องหมายของการนับถือศาสนาในช่วงอายุระหว่าง ๖ – ๑๕ ปี ในพิธีดังกล่าวจะเชิญญาติไปร่วมรับประทานอาหารด้วย เรียกว่า“พิธีกินเนียว"ถือเป็นการพบปะสังสรรค์ในหมู่ญาติ มิตร การแสดงความยินดี

การเข้าสุนัตหรือมาโซะยาวีเป็น พิธีขลิบหนังหุ้มปลายอวัยวะเพศ ตามประเพณีที่ปฏิบัติสืบทอด กันมา ซุนนะฮ หมายถึง การปฏิบัติการตามแบบ นบีมุฮัมมัด (ซ.ล.) ผู้เป็นศาสดาซึ่งถือว่า  ถ้าปฏิบัติแล้วจะได้ผลบุญ แต่ถ้าไม่ปฏิบัติก็ถือว่าไม่ผิด การขลิบอวัยวะเพศ มีจุดประสงค์เพื่อความสะดวกในการทำความสะอาด

ชำระสิ่งสกปรก ปัจจุบันเมื่อมีการคลอดบุตรทางโรงพยาบาลขลิบหนังหุ้มให้เรียบร้อย

**ประเพณีวันฮารีรายอ** หรือ วันฮารีรายา คือ วันออกบวชของชาวไทยมุสลิม หลังจากได้ถือศีลอดมาเป็นระยะเวลา ๑ เดือน ชาวบ้านเรียก วันรายอปอซอ หรือ วันรายา /ราหยา ในวันสุดท้ายของเดือนรอมฎอน จะมีการดูดวงจันทร์เช่นเดียวกับวันถือบวช ถือว่าเป็นวันสำคัญ ที่ชาวมุสลิมจะจัดให้มีกิจกรรมรื่นเริงร่วมฉลองเรียก เทศกาลวันฮารีรายอ จะมีการแจกข้าวสาร อาหาร ทำบุญแก่คนยากจน ไปเที่ยวและเยี่ยมพบปะสังสรรค์ในหมู่เครือญาติ เยี่ยมสุสาน ทำละหมาดที่มัสยิดรับฟังโอวาทจากผู้นำ

**ประเพณีลอยเรือชาวเล** ชาวเลกลุ่มอูลักลาโวยอาศัยอยู่ในจังหวัดกระบี่บริเวณอำเภอเกาะลันตา อำเภอเมืองที่เกาะพีพี และอำเภอเหนือคลองที่เกาะจำ โดยประเพณีลอยเรือชาวเลในจังหวัดกระบี่จัดขึ้นปีละ ๒ ครั้ง คือ วันเพ็ญเดือน ๖ และวันเพ็ญเดือน ๑๑ ของทุกปี โดยชาวเลที่อาศัยอยู่ในพื้นที่ต่างๆ จะมาร่วมทำพิธีลอยเรือสะเดาะเคราะห์กัน ณ ชายหาดในชุมชนบ้านโต๊ะบาหลิว และชุมชนบ้านหัวแหลม อำเภอเกาะลันตา

**งานเมาว์ลิดกลางจังหวัดกระบี่** ถือเป็นงานทางศาสนาสำคัญและยิ่งใหญ่ที่พี่น้องชาวไทยมุสลิมในจังหวัดกระบี่ จัดขึ้นและมีพี่น้องชาวไทยมุสลิมทั่วภาคใต้ และชาวมุสลิมประเทศเพื่อนบ้านเดินทางมาร่วมกิจกรรมเป็นจำนวนมาก ซึ่งจัดขึ้นครั้งแรกเมื่อปี ๒๕๕๑ โดยในปัจจุบันที่งานเมาว์ลิดกลางกลายเป็นงานประเพณีประจำปีของจังหวัดกระบี่

**เทศกาลกระบี่เบิกฟ้าอันดามัน** เป็นงานเทศกาลเปิดฤดูการท่องเที่ยวของจังหวัดกระบี่
โดยจัดขึ้นทุกปีในช่วงเดือนพฤศจิกายน จัดขึ้นในครั้งแรกเมื่อปี ๒๕๓๕ และจัดสืบต่อมาจนถึงปัจจุบัน ในงาน จะจัดให้มีการแสดงทางศิลปวัฒนธรรม เทศกาลอาหารทะเล การจัดแสดงด้านการบริการของผู้ประกอบการด้านการท่องเที่ยวทุกสาขา และได้รับความนิยมจากนักท่องเที่ยวเป็นจำนวนมาก

**เทศกาลลันตาลานตา** เป็นงานเทศกาลจัดขึ้นเพื่อเป็นการประชาสัมพันธ์การท่องเที่ยวเกาะลันตา ที่เน้นการแสดงทางวัฒนธรรมที่เป็นวิถีชีวิต และภูมิปัญญาทางวัฒนธรรมที่หลากหลายผสมผสานระหว่างวัฒนธรรมชาวไทยเชื้อสายจีน ชาวไทยมุสลิม ชาวไทยพุทธ และชาวไทยใหม่ (ชาวเลอูลักลาโว้ย)

**ลิเกป่า** เป็นศิลปะการแสดงพื้นบ้านที่ดัดแปลงมาจากลิเกสิบสองภาษา เริ่มต้นจะเล่นเรื่องราวของแขกแดงว่ามาจากเมืองลักกะตา (กัตกัลป์ตา) มาค้าขายบนฝั่งทะเลตะวันตก แล้วมามีภรรยาเป็นคนพื้นเมืองชื่อ “ยายี” หรือ “ยาหยี” และพากลับบ้านเมือง จากนั้นจะแสดงเรื่องอื่นต่อไป ลิเกป่าเป็นการแสดงที่ประสานวัฒนธรรมหลากหลายเข้าด้วยกัน อาทิ ดนตรีจะใช้รำมะนา ทับ โหม่ง กลอง ฉิ่ง บทกลอนจะมีการประสมทำนองมโนราห์กับเพลงบุรันยาวา ศิลปินลิเกป่าในจังหวัดกระบี่มีหลายคณะ เพราะนิยมเล่นกันมาช้านาน และสัญนิฐานว่าน่าจะแพร่หลายครั้งแรกในพื้นที่นี้ ลิเกป่าคณะที่มีชื่อและได้รับรางวัลผู้มีผลงานดีเด่นทางวัฒนธรรม คือ คณะนายตรึก ปลอดฤทธิ์

 **หนังตะลุง** เป็นศิลปะการแสดงพื้นบ้านที่ใช้หนังสลักเป็นรูปภาพขนาดเล็กคีบด้วยไม้ตับ
อันเดียว เชิดภายในโรงให้แสงไฟส่องผ่านตัวหนังสร้างเงาให้ปรากฏบนจอผ้าขาวหน้าโรง ใช้ปี่ กลองและฆ้องบรรเลงเพลงประกอบ ผู้เชิดเป็นผู้พากย์ ในจังหวัดกระบี่ มีศิลปินหนังตะลุงหลายคณะ

**มโนราห์** หรือ “โนรา” เป็นศิลปะการแสดงพื้นบ้านที่คนใต้เรียกชื่อกล่าวขานกัน แรกเริ่มได้เกิดขึ้นในสมัยอยุธยา ได้รับอิทธิพลจากอินเดียโบราณ มีเครื่องดนตรีประกับ คือ โหม่ง ฉิ่ง ทับ กลอง ปี่ มีทั้งการร่ายรำ บทร้องประกอบดนตรี บทเจรจา และบางทีก็มีการแสดงบอกเล่าเรื่อง เป็นศิลปะถ่ายทอดมาจากรุ่นบรรพชนสู่รุ่นลูก รุ่นหลาน จนสืบกันมาจนถึงปัจจุบันนี้

**รองแง็งและเพลงตันหยง** เป็นศิลปะการแสดงพื้นบ้าน ได้รับอิทธิพลจากการแสดงของชาวมาลายู ซึ่งดัดแปลงมาจากการแสดงของโปรตุเกสอีกทอดหนึ่ง เดิมเพลงรองแง็งนิยมเล่นกันในบ้านขุนนาง ภายหลังชาวบ้านนำมาเล่นและพัฒนาดัดแปลงมาเป็นเนื้อร้องภาษาไทยเรียกว่าเพลงตันหยง

**๖ แหล่งท่องเที่ยวในมิติศาสนาและวัฒนธรรมที่มีความสำคัญและโดดเด่นในจังหวัด**

๑) วัดแก้วโกรวารามพระอารามหลวง **ตั้งอยู่ใจกลางเมืองกระบี่ ตำบลปากน้ำ อำเภอเมือง จังหวัดกระบี่ เป็นวัดที่มีโรงเรียนปริยัติธรรมสามัญและเป็นศูนย์ศึกษาพระพุทธศาสนาวัดอาทิตย์ มี**พระอุโบสถตั้งอยู่บนเนินเขามองดูแล้ว**สวยงาม** ฝาผนังด้านในอุโบสถวัดแก้วโกรวาราม **พระอารามหลวง**มีภาพจิตรกรรม ฝาผนังรอบด้าน ประกอบ ไปด้วยภาพสำคัญ ๆ ดังนี้ พระแม่ธรณีบีบมวยผม, พระศาสดาประสูติ, พระโพธิสัตว์ประทับเสวยรมย์ อยู่บนสวรรค์ชั้นดุสิต ก่อนเสด็จลงมาเป็นพระพุทธเจ้า ภาพมุมกว้างด้านในพระอุโบสถ จิตรกรรมฝาผนังเหนือจากกรอบหน้าต่างขึ้นไปเป็นเทพพนมหันหน้าไปทางพระพุทธรูป เบื้องขวาของพระพุทธรูปมีอาสนสำหรับสงฆ์ ภายในกว้างขวาง ด้านหน้าอุโบสถมีเสมาอยู่บนฐานสีขาวเฉพาะใบเสมาทาด้วยสีทอง จุดเด่นของอุโบสถอยู่ที่เสา เสาทุกต้นของอุโบสถและเสานางแนบด้านข้างทั้ง ๒ ข้างที่ดูใหญ่กว่าปกติ เมื่อเทียบกับขนาดของอุโบสถจนแปลกตา บันไดนาคไม่ได้สร้างให้นาคยาวตลอดบันไดทั้งหมด แต่แบ่งออกเป็น ๓ ช่วง

 **๒)** วัดถ้ำเสือวิปัสนามีลักษณะเป็นสวนป่าภายในหุบเขาแวดล้อมไปด้วยต้นไม้ใหญ่อายุนับร้อยปี และเนื่องจากมีเขาล้อมอยู่ทุกด้าน จึงมีถ้ำเล็ก ถ้ำน้อยอยู่มากมาย เช่น ถ้ำคนธรรพ์ ถ้ำลอด ถ้ำช้างแก้ว ถ้ำลูกธนู ถ้ำพระ ฯลฯ สามารถเดินทางเข้าชมได้โดยการขึ้นและลงบันไดบริเวณพระตำหนักเจ้าแม่กวนอิม ถ้ำบางแห่งที่ตั้งอยู่ใกล้บริเวณวัดยังสามารถใช้เป็นศูนย์กลางการนั่งฌานของพระภิกษุและเหล่าอุบาสก อุบาสิกา อีกด้วย ภายในบริเวณวัดทัศนียภาพร่มรื่น แวดล้อมไปด้วยต้นไม้ใหญ่ อายุนับร้อยนับพันปีเนื่องจากมีเขาล้อมอยู่ทุกด้าน บริเวณนี้นอกจากเป็นสถานที่วิปัสสนาแล้ว ยังเป็นแหล่งโบราณคดีที่สำคัญถึงสองสมัยคือ สมัยก่อนประวัติศาสตร์ และสมัยแรกเริ่มประวัติศาสตร์ มีการขุดพบวัตถุโบราณหลายอย่าง เช่น เครื่องมือหิน เศษภาชนะดินเผา พระพิมพ์ดิบ บริเวณพื้นที่ราบด้านหน้าเป็นที่ตั้งของอุโบสถ พระธาตุเจดีย์ระฆังใหญ่ หอประชุม รูปปั้นพระโพธิสัตว์กวนอิม จุดเด่นของวัด คือ พระธาตุเจดีย์ยอดเขาแก้ว ตั้งอยู่บนยอดเขาแก้ว มีความสูงเหนือระดับน้ำทะเลประมาณ ๖๐๐ เมตร สามารถขึ้นไปสักการะได้ โดยขึ้นบันได ๑,๒๐๐ ขั้น บนยอดเขาสามารถ

มองเห็นทิวทัศน์ของเมืองกระบี่ได้รอบทิศ ทั้งยังเป็นที่ประดิษฐานของรอยพระพุทธบาทจำลองอีกด้วย พระโพธิสัตว์กวนอิมเป็นเอกลักษณ์และเป็นที่นิยมชื่นชอบของนักท่องเที่ยวทั้งชาวไทยและชาวต่างชาติคือการที่ได้มาแวะสักการะขอพร

๓) **วัดมหาธาตุวชิรมงคล (วัดบางโทง)** ตั้งอยู่บ้านบางโทง หมู่ที่ ๓ ตำบลนาเหนือ อำเภออ่าวลึก จังหวัดกระบี่ สังกัดคณะสงฆ์มหานิกาย มีเนื้อที่ ๙๕ ไร่ เป็นพื้นที่ราบ แวดล้อมสวนยางและสวนปาล์มน้ำมันของประชาชน วัดมหาธาตุวชิรมงคล (บางโทง) สร้างเมื่อประมาณปี พ.ศ. ๒๔๘๓ และได้พัฒนาต่อเนื่องเรื่อยมา จนมีฐานะเป็นวัดที่มั่นคงและได้รับการพระราชทานวิสุงคามสีมา เมื่อวันที่ ๑๓ กุมภาพันธ์ พ.ศ. ๒๔๙๖

วัดมหาธาตุวชิรมงคล (วัดบางโทง) ได้รับการพัฒนาอีกครั้งเมื่อ พ.ศ. ๒๕๔๕ หลังจากที่พระวิสิฐพัฒนวิธาน (พิศาล ปุรินฺทโก) ได้เดินทางมาพำนักอยู่ที่วัดแห่งนี้ เมื่อวันที่ ๒๕ เดือน ตุลาคม พ.ศ. ๒๕๔๕ พระพรหมวรญาณ กรรมการมหาเถรสมาคม วัดยานนาวา ได้เดินทางมาเยี่ยม วัดมหาธาตุวชิรมงคล (วัดบางโทง) ได้ดำเนินการก่อสร้างพระมหาธาตุเจดีย์ (เจดีย์พุทธคยา) เฉลิมพระเกียรติสมเด็จพระบรมโอรสาธิราชฯ สยามมกุฎราชกุมาร และเป็นศาสนสถานที่เป็นอุทยานการเรียนรู้ทางพระพุทธศาสนาให้ชาวกระบี่ในอนาคต

**๔) พิพิธภัณฑ์สถานคลองท่อม** สถานที่ตั้งบริเวณวัดคลองท่อม หมู่ที่ ๒ ตำบลคลองท่อมใต้ อำเภอคลองท่อม จังหวัดกระบี่ เปิดให้บริการเข้าชมตั้งเวลา ๐๘.๐๐-๑๖.๓๐ น. และปิดให้บริการในวันพุธของทุกสัปดาห์ เดิมชาวบ้านเรียกพิพิธภัณฑ์พระครูอาทร พระครูอาทรสังวรกิจ (สวาท กนตสวโร) เจ้าอาวาสวัดคลองท่อมในขณะนั้น ซึ่งเป็นผู้ที่ได้สะสม เก็บรวบรวมโบราณวัตถุที่ชาวบ้านได้ขุดพบจากบริเวณพื้นที่บริเวณควนลูกปัด ชุมชนคลองท่อม ปัจจุบันเป็นแหล่งเรียนรู้ จัดแสดง ลูกปัด เครื่องประดับโบราณ วัตถุโบราณ เครื่องมือของใช้ ที่ค้นพบในพื้นอำเภอคลองท่อม และในพื้นจังหวัดกระบี่ โดยเฉพาะลูกปัดหน้าคนสุริยะเทพ ลูกปัดแก้ว ลูกปัดนาๆ ชนิด ซึ่งเชื่อกันว่าคลองท่อม เป็นแหล่งผลิตลูกปัดและเครื่องประดับในสมัยโบราณ

------------------------------------------------------------------------

**บทที่ ๒**

**วิเคราะห์สภาพการส่งเสริมคุณธรรมจังหวัดกระบี่**

**วิสัยทัศน์ เป้าประสงค์ พันธกิจ วัตถุประสงค์ ตัวชี้วัด ยุทธศาสตร์**

**สภาพทั่วไปและข้อมูลพื้นฐาน**

**ชื่อจังหวัด กระบี่ สถานที่ตั้ง ๙/๑๐ ศาลากลางจังหวัดกระบี่ ตำบลปากน้ำ อำเภอเมือง จังหวัดกระบี่**

**ชื่อผู้ประสานงาน นายทิพากร ชัยเพชร โทร ๐ ๗๕๖๒ ๓๙๖๖ โทรสาร ๐ ๗๕๖๒ ๓๙๖๗**

**หน่วยงานการปกครองจังหวัด**

|  |  |
| --- | --- |
| **ชื่ออำเภอ** | **จำนวน** |
| **อบจ.** | **ตำบล** | **หมู่บ้าน** | **ชุมชน** | **เทศบาลเมือง** | **เทศบาลตำบล** | **อบต.** | **ครัวเรือน** | **ประชากร** |
| ๑.เมืองกระบี่ | ๑ | ๑๐ | ๕๙ | ๑๔ | ๑ | ๑ | ๗ | ๒๓,๑๙๕ | ๑๒๑,๖๕๖ |
| ๒. เขาพนม | - | ๖ | ๕๔ | ๗ | - | ๑ | ๖ | ๑,๑๕๖ | ๕,๙๘๗ |
| ๓. เกาะลันตา | - | ๕ | ๓๖ | ๒ | - | ๑ | ๕ | ๑๙,๔๙๑ | ๓๖,๑๐๙ |
| ๔. คลองท่อม | - | ๗ | ๖๘ | ๘ | - | ๔ | ๕ | ๑๙,๕๗๒ | ๗๗,๘๗๐ |
| ๕. อ่าวลึก | - | ๙ | ๕๒ | ๑๑ | - | ๒ | ๙ | ๑๒,๖๗๘ | ๕๕,๙๕๗ |
| ๖. ปลายพระยา | - | ๔ | ๓๕ | ๗ | - | ๑ | ๔ | ๘,๙๘๗ | ๓๘,๙๘๗ |
| ๗. ลำทับ | - | ๔ | ๒๘ | ๗ | - | ๑ | ๔ | ๕,๖๕๖ | ๒๔,๘๗๙ |
| ๘. เหนือคลอง | - | ๘ | ๕๗ | ๗ | - | ๑ | ๘ | ๑๓,๘๗๐ | ๖๓,๕๙๑ |
| **รวม** | **๑** | **๕๓** | **๓๘๙** | **๖๓** | **๑** | **๑๒** | **๔๘** | **๑๐๔,๖๐๕** | **๔๒๕,๐๓๖** |

ประชากรจังหวัดกระบี่ (ข้อมูล ณ วันที่ ๓๐ สิงหาคม ๒๕๖๐)

จำนวนโครงการ/กิจกรรมที่ดำเนินการในปี ๒๕๖๑ จำนวน ๑๒๗ โครงการ

จำนวนงบประมาณที่ใช้ดำเนินการในปี ๒๕๖๑ จำนวน ๑๘,๖๒๖,๕๗๙ บาท (สิบแปดล้านหกแสนสองหมื่นหกพันห้าร้อย เจ็ดสิบเก้าบาทถ้วน) โดยเป็นงบปกติของหน่วยงานรวมทุกโครงการ

เป้าหมายในปี ๒๕๖๑

-จำนวนหน่วยงาน/องค์กรภายในจังหวัดที่ให้ความสำคัญสนับสนุนให้มีการจัดอบรมพัฒนาคุณธรรม จริยธรรม ๘๐๓ แห่ง

-จำนวนหน่วยงาน/องค์กรภายในจังหวัดที่ให้การสนับสนุนหรือร่วมจัดกิจกรรมเทิดทูนสถาบันชาติ ศาสนา

 พระมหากษัตริย์ ๘๐๓ แห่ง

-จำนวนบุคลากรและประชาชนภายในจังหวัดเข้าร่วมกิจกรรมเทิดทูนสถาบันชาติ ศาสนา พระมหากษัตริย์ ๔๒๕,๐๓๖ คน

-จำนวนชุมชนคุณธรรม องค์กร/หน่วยงานคุณธรรมต้นแบบในจังหวัด ๘๔แห่ง

ระยะเวลาที่ดำเนินการ ๑๒ เดือน

ผลที่คาดว่าจะได้รับจากการดำเนินการในโครงการ/กิจกรรมต่างๆตามแผนปฏิบัติการของจังหวัด

 -สังคมเกิดความมั่นคง สงบสุขร่มเย็นด้วยมิติทางศาสนา

 -ประชาชนได้ยึดหลักหลักธรรมของศาสนาแต่ละศาสนา ทำให้สังคมสุข สงบ อยู่ร่วมกันอย่างสมานฉันท์ สันติ

 **สถานภาพด้านการส่งเสริมคุณธรรมจังหวัดกระบี่**

**จุดอ่อน(Weaknesses)**

1. ขาดการประสานการร่วมมือและการบูรณาการการทำงานในภาครัฐ ด้านบุคลากร บทบาทหน้าที่และงบประมาณการดำเนินงานส่งเสริมคุณธรรมตลอดจนขาดการติดตามประเมินผลด้านประสิทธิภาพการทำงานของเจ้าหน้าที่การใช้งบประมาณ
2. งบประมาณส่งเสริมด้านคุณธรรมไม่เพียงพอและต่อเนื่อง เนื่องจากหน่วยงาน องค์กร มักให้ความสำคัญทางด้านการสร้างรายได้มากกว่าการส่งเสริมด้านคุณธรรม
3. ขาดกระบวนการมีส่วนร่วมจากทุกภาคส่วนในการขับเคลื่อนการส่งเสริมคุณธรรมแต่ละระดับ
4. สภาวะทางเศรษฐกิจมีผลกระทบต่อวัฒนธรรมประเพณี ที่ดีงามส่งผลให้ประชาชนให้ความสำคัญกับศีลธรรม และวัฒนธรรมที่ดีงามลดลง เน้นมุ่งหารายได้เพื่อสนองความต้องการ การช่วยเหลือเกื้อกูลความมีน้ำใจลดน้อยลง มีการยึดถือประโยชน์ส่วนตัวมากกว่าส่วนรวม และทำให้สังคมวิถีชีวิตประชาชนเปลี่ยนแปลงตามกระแสโลกาภิวัฒน์มากยิ่งขึ้น
5. ความอ่อนแอของสถาบันครอบครัวที่เปลี่ยนแปลงพ่อแม่ไม่มีเวลาสั่งสอนอบรม หรือมีเวลาให้พูดคุยระหว่างสมาชิกในครอบครัวน้อยลง เนื่องจากภาวการณ์ทำมาหากินไม่เพียงพอต่อค่าใช้จ่ายที่เกิดปัญหาครอบครัวขาดความอบอุ่น
6. ระบบอุปถัมภ์ในสังคมมีผลทางลบต่อคุณธรรมความเสมอภาคทางกฎหมายและความยุติธรรม
7. ขาดผู้นำทางด้านคุณธรรม จริยธรรม ที่เห็นได้ชัดเจน

**จุดแข็ง(Strengths**

1. สังคมจังหวัดกระบี่ยึดหลักตามปรัชญาของเศรษฐกิจพอเพียง มุ่งให้ประชาชน เป็นศูนย์กลางในการพัฒนา และสร้างสมดุลการพัฒนาในทุกมิติและขับเคลื่อนให้บังเกิดผลในทางปฏิบัติที่ชัดเจนยิ่งขึ้นในทุกระดับ
2. จังหวัดกระบี่มีค่านิยม ศิลปวัฒนธรรม ประเพณีและภูมิปัญญาในด้านต่างๆที่ดีงามและมีคุณค่า ซึ่งเป็นพื้นฐานที่สำคัญที่ยึดโยงให้คนกระบี่มีเอกลักษณ์ที่ดีงาม
3. มีหน่วยงานและองค์กรที่ทำงานด้านการส่งเสริมคุณธรรมในหลายมิติ โดยเฉพาะองค์กรหรือสถาบันทางศาสนาต่างๆ ร่วมกันขับเคลื่อนส่งเสริมทางด้านคุณธรรมตามหลักการทางศาสนาในรูปแบบต่างๆตามความเหมาะสมของแต่ละศาสนามาอย่างต่อเนื่อง
4. มีภาคีเครือข่ายในการดำเนินคลอบคลุมทั้งจังหวัดเช่น อำเภอ ท้องถิ่น ชุมชน รวมถึงเครือข่ายภาควิชาการ คือสถาบันศึกษา องค์กรปกครองส่วนท้องถิ่นรวมถึงศาสนสถาน ต่างๆร่วมกันดำเนินงานส่งเสริมคุณธรรมให้แก่ประชาชน
5. สังคมกระบี่สามารถอยู่ร่วมกันแบบพหุวัฒนธรรมอย่างสันติสุข

**โอกาส (Opportunities)**

1. มีแผนแม่บทส่งเสริมคุณธรรมระดับจังหวัดใช้เป็นกรอบแนวทางการส่งเสริมคุณธรรม
2. ทิศทางแผนพัฒนาเศรษฐกิจแห่งชาติ ฉบับที่ ๑๒ มุ่งนำหลักธรรมทางศาสนามาสร้างความคุ้มกันในประเทศให้เข้มแข็ง
3. ประเทศไทยให้เสรีภาพในการนับถือศาสนาและย่อมมีเสรีภาพในการปฏิบัติตามหลักธรรมทางศาสนาที่ทุกศาสนาสอนให้เป็นคนดี มีคุณธรรม
4. จังหวัดกระบี่มีทุนทางทางด้าน ประเพณีและวัฒนธรรมและวิถีชีวิตของประชาชนที่ดีงาม ซึ่งเป็นรากฐานในการใช้เพื่อพัฒนาและเพิ่มศักยภาพชุมชนประชนให้มีความสมดุล
5. การเกิดวิกฤติการณ์การเสื่อมถอยทางด้านคุณธรรมจริยธรรม สามารถเป็นกระแสให้บุคคลในองค์กรต่างๆหรือผู้นำทางศาสนาผู้นำท้องถิ่นบุคลากรทางการศึกษา เป็นต้นแบบที่ดีต่อการส่งเสริมคุณธรรมในระดับต่างๆ
6. กลไกภาครัฐสามารถสนับสนุนการเสริมสร้างคุณธรรมในสังคมจังหวัดกระบี่ ให้เกิดความมั่นคงยั่งยืนและเป็นกลไกที่สำคัญในการกำหนดทิศทางและผลักดันการพัฒนาคนกระบี่ให้มีคุณธรรม
7. การพัฒนาทางเทคโนโลยีที่ทันสมัย สามารถมาพัฒนาเพิ่มการเรียนรู้อย่ารวดเร็วและทั่วถึง
8. การสื่อสารด้วยเทคโนโลยีดิจิตอลที่เพิ่มขึ้น ทำให้เกิดเกาะป้องกันการกระทำให้สิ่งที่ขาด คุณธรรม ศีลธรรมที่ดีงาม ให้สังคมได้

**ข้อจำกัด/อุปสรรค(Threate)**

1. การแสบริโภคนิยม การโฆษนาชวนเชื่อ และสื่อที่ไม่สร้างสรรค์ มีอิทธิพลต่อค่านิยมที่ดีงามในสังคม
2. ปัญหาทางการเมือง เศรษฐกิจ ความเหลื่อมล้ำทางสังคม ส่งผลกระทบต่อประสิทธิภาพในการให้ความสำคัญกับเรื่องการส่งเสริมคุณธรรมและค่านิยมอันดีงามในสังคม
3. การไหลบ่าทางวัฒนธรรมต่างชาติมีอิทธิพลต่อวิถีชีวิตของคนในสังคม เกิดการลดคุณค่าและเปลี่ยนแปลงในขนบธรรมเนียมประเพณี ส่งผลให้เยาวชนคนรุ่นใหม่ยึดติดค่านิยมต่างชาติแล้วละเลยความเป็นไทย
4. การคุกคามของผู้มีอำนาจหรือผู้มีอิทธิพลในระดับต่างๆส่งผลกระทบความศรัทธาและเชื่อมั่นในการทำความดีมีคุณธรรม มีหลักความโปร่งใส

 โดยภาพรวมสภาพแวดล้อมและศักยภาพในการส่งเสริมคุณธรรมในจังหวัดกระบี่ จะเห็นได้ว่าจังหวัดกระบี่มีจุดแข็งคือศักยภาพภายในระดับสูง แต่ยังมีจุดอ่อนค่อนข้างมากที่จะต้องแก้ไขและปรับปรุงพัฒนา ในขณะเดียวกันก็เกิดภาวะคุกคามและอุปสรรคอยู่บ้าง แต่ยังเห็นโอกาสในการส่งเสริมคุณธรรมเพื่อประชาชนสังคมคนกระบี่ให้มีศักยภาพ มีประสิทธิภาพอย่างยังยืน มั่นคง จึงถือว่าเป็นภาระที่สำคัญที่จังหวัดกระบี่ต้องขับเคลื่อนงานการส่งเสริมคุณธรรมทุกระดับทั้งปัจจุบันละอนาคตต่อไป ภายใต้วิสัยทัศน์ พันธกิจ และยุทธศาสตร์ การส่งเสริมคุณธรรมจังหวัดกระบี่

 แผนแม่บทส่งเสริมคุณธรรมจังหวัดกระบี่ ปีงบประมาณ พ.ศ.๒๕๖๐-๒๕๖๔ เป็นแผนที่จัดทำขึ้นเพื่อเป็นกรอบทิศทางในการส่งเสริมคุณธรรมของจังหวัดกระบี่โดยบูรณาการการดำเนินการร่วมกับทุกภาคส่วนในจังหวัดกระบี่มีรายละเอียดดังนี้

**วิสัยทัศน์**

 “สังคมกระบี่มีคุณธรรมเป็นรากฐานสำคัญของการดำรงชีวิต อนุรักษ์และสืบสานความเป็นไทย

อยู่ร่วมกันอย่างสันติสุข”

**เป้าประสงค์**

 “ สังคมกระบี่เป็นสังคมคุณธรรม ปฏิบัติตนตามหลักธรรมทางศาสนาที่ตนนับถือ”น้อมนำหลักปรัชญา

เศรษฐกิจพอเพียง

**พันธกิจ**

 ๑. พัฒนาสังคมกระบี่ให้มีคุณธรรมตามหลักธรรมทางศาสนา น้อมนำหลักปรัชญาของเศรษฐกิจพอเพียงมาเป็นหลักในการพัฒนาคุณภาพชีวิต และดำรงรักษาไว้ซึ่งวิถีวัฒนธรรม ประเพณีท้องถิ่นอันดีงาม

 ๒. พัฒนาระบบการบริหารจัดการด้านการส่งเสริมคุณธรรมจากจังหวัดกระบี่ให้มีประสิทธิภาพในมิติต่างๆ

 ๓. ส่งเสริมให้ทุกภาคส่วนของจังหวัดกระบี่ตระหนักและร่วมเป็นเครือข่าย มีส่วนร่วมในกระบวนการส่งเสริมคุณธรรม เพื่อสร้างสังคมคุณธรรมที่อยู่ร่วมกันอย่างสันติสุข มีธรรมาภิบาล มีความสมานฉันท์ และมีความยั่งยืน

 ๔. ส่งเสริมให้สังคมและชุมชนในจังหวัดกระบี่ เป็นแบบอย่างด้านคุณธรรมในระดับประเทศ

**วัตถุประสงค์**

 ๑) เพื่อวางระบบรากฐานการเสริมสร้างคุณธรรมในสังคมกระบี่

 ๒) เพื่อสร้างเครือข่ายความร่วมมือในการส่งเสริมคุณธรรมของจังหวัดกระบี่

 ๓) เพื่อส่งเสริมให้จังหวัดกระบี่เป็นแบบอบ่างด้านคุณธรรมในระดับประเทศ

**ยุทธศาสตร์การส่งเสริมคุณธรรมจังหวัดกระบี่**

 **ยุทธศาสตร์ที่ ๑ วางระบบรากฐานการเสริมสร้างคุณธรรมในสังคมระดับต่างๆน้อมนำหลักปรัชญา ของเศรษฐกิจพอเพียงมาเป็นหลักในการพัฒนาคุณภาพชีวิต**

 **กลยุทธ์ที่ ๑** เสริมสร้างรากฐานคุณธรรมของสถาบันครอบครัว

 **กลยุทธ์ที่ ๒** เสริมสร้างรากฐานคุณธรรมของสถาบันสถานศึกษา

 **กลยุทธ์ที่ ๓** เสริมสร้างรากฐานคุณธรรมของสถาบันศาสนา

 **กลยุทธ์ที่ ๔** เสริมสร้างรากฐานคุณธรรมของสถาบันเศรษฐกิจ

 **กลยุทธ์ที่ ๕** เสริมสร้างรากฐานคุณธรรมของสถาบันทางการเมืองการปกครอง

 **กลยุทธ์ที่ ๖** เสริมสร้างรากฐานวัฒนธรรมไทยเป็นฐานในการเสริมสร้างคุณธรรม

 **กลยุทธ์ที่ ๗** เสริมสร้างการใช้สื่อมวลชนเป็นเครื่องมือในการส่งเสริมคุณธรรม

 **กลยุทธ์ที่ ๘** เสริมสร้างคุณธรรมในภาควิชาชีพ

 **ยุทธศาสตร์ที่ ๒** **สร้างความเข้มแข็งในระบบการบริหารจัดการด้านการส่งเสริมคุณธรรมให้เป็น เอกภาพ**

 **กลยุทธ์ที่ ๑** สร้างและพัฒนาระบบบริหารจัดการงานด้านส่งเสริมคุณธรรมและเสริมสร้างความเป็น

 เอกภาพแก่สถาบัน/องค์กรหน่วยงานราชการต่างๆในจังหวัดกระบี่

 **กลยุทธ์ที่ ๒** พัฒนาศักยภาพบุคลากรผู้ทำหน้าที่ในการส่งเสริมคุณธรรมจังหวัดกระบี่

 **กลยุทธ์ที่ ๓** เสริมสร้างความเป็นเอกภาพในสังคมกระบี่ด้วยคุณธรรม

 **ยุทธศาสตร์ที่ ๓ สร้างเครือข่ายให้มีส่วนร่วมในกระบวนการส่งเสริมคุณธรรม ด้วยหลักธรรมาภิบาล มีความสมานฉันท์ โปร่งใสและมีความยั่งยืน**

 **กลยุทธ์ที่ ๑** สร้างและขยายเครือข่ายการขับเคลื่อนคุณธรรมในทุกภาคส่วนของจังหวัดกระบี่

 **กลยุทธ์ที่ ๒** พัฒนาเครือข่ายขับเคลื่อนคุณธรรมในจังหวัดกระบี่

 **กลยุทธ์ที่ ๓** ส่งเสริมและสนับสนุนภาคีเครือข่ายทุกภาคส่วนของจังหวัดกระบี่ในการดำเนินงาน

 ด้านคุณธรรม

 **กลยุทธ์ที่ ๔** สร้างระบบบริหารจัดการภาคีเครือข่ายของจังหวัดกระบี่และแหล่งเรียนรู้ที่เอื้อต่อการ

 ส่งเสริมคุณธรรม

 **กลยุทธ์ที่ ๕** ใช้มาตรการทางด้านการเงินและการคลังในการส่งเสริมเครือข่ายคุณธรรมของจังหวัด

 กระบี่

 **ยุทธศาสตร์ที่ ๔** **ส่งเสริมให้จังหวัดกระบี่เป็นแบบอย่างด้านคุณธรรม**

 **กลยุทธ์ที่ ๑** เสริมสร้างความร่วมมือระหว่างภาครัฐ ภาคสังคม ภาคประชาชนในด้านการอยู่ร่วมกัน

 อย่างเอื้ออาทร แบ่งปัน และมีจิตสาธารณะเพื่อส่วนรวม

 **กลยุทธ์ที่ ๒** เสริมสร้างคุณธรรมความร่วมมือระหว่างภาครัฐ ภาคสังคม ภาคประชาชนในการ

 ตระหนักและรักษาสมดุลธรรมชาติและสิ่งแวดล้อม

 **กลยุทธ์ที่ ๓** เสริมสร้างคุณธรรมความร่วมมือระหว่างประชาชนในชุมชน อำเภอ จังหวัด เกิดความ

 ร่วมมือในระดับประเทศ ในการตระหนักและรักษาสมดุลธรรมชาติและสิ่งแวดล้อม

**----------------------------------------------------------------------------**

**ตัวชี้วัด (Key Performance lndicaters)**

 **.๑ ระยะสั้น กำหนดกรอบระยะเวลา มกราคม-กันยายน พ.ศ. ๒๕๖๐**

เพื่อให้สอดคล้องกับนโยบายของรัฐบาลพลเอก ประยุทธ จันทร์โอชา นายกรัฐมนตรี จึงได้กำหนดตัวชี้วัดส่งเสริมคุณธรรมจริยธรรมตามแผนแม่บทส่งเสริมคุณธรรม จังหวัดกระบี่ (พ.ศ. ๒๕๖๐-๒๕๖๔) ในระยะสั้น ตั้งแต่เดือน มกราคม-กันยายน ๒๕๖๐ โดยแบ่งออกเป็น ๓ ระยะดังนี้

 **๑.๑** **ระยะที่๑ (มกราคม-มีนาคม ๒๕๖๐) มีตัวชี้วัด ดังนี้**

(๑)ทุกหน่วยงานมีแผนส่งเสริมคุณธรรมทุกหน่วยงาน

 (๒)ทุกหน่วยงานมีแผนปฏิบัติการส่งเสริมคุณธรรมทุกหน่วยงาน

 (๓)ทุกหน่วยงาน/องค์กรภาคีเครือข่ายคุณธรรมมีความรู้ความเข้าใจในแผนแม่บทส่งเสริมคุณธรรมในสังคมไทย

**๑.๒ ระยะที่๒ (เมษายน-มิถุนายน๒๕๖๐) มีตัวชี้วัด ดังนี้**

 (๑)มีบุคลากรในส่วนต่างๆ ทั้งภาครัฐ ภาคเอกชน ภาคประชาคม ภาคชุมชน ภาคธุรกิจ เอกชน ภาควิชาชีพ ภาควิชาการ ภาคสื่อสารมวลชน และภาคประชาชน ได้รับการฝึกอบรมและพัฒนาคุณธรรมจริยธรรมเพิ่มมากขึ้น

 (๒)มีหน่วยงานที่ให้ความสำคัญได้รับการฝึกอบรมและพัฒนาคุณธรรมจริยธรรมให้กับภาคส่วนต่างๆ ทั้งภาครัฐ ภาคเอกชน ภาคประชาชน ภาคเอกชน ภาควิชาชีพ ภาควิชาการ ภาคสื่อสารมวลชน และภาคประชาชน เพิ่มมากขึ้น

 (๓)มีหน่วยงาน องค์กรส่งเสริมและกระตุ้นการจัดกิจกรรมเทิดทูนสถาบันชาติ ศาสนา และพระมหากษัตริย์เพิ่มมากขึ้น

 (๔)ประชาชนเข้าร่วมกิจกรรมเทิดทูนสถาบันชาติ ศาสนา และพระมหากษัตริย์เพิ่มมากขึ้น

 (๕)เกิดชุมชนคุณธรรม องค์กรคุณธรรม หรือหน่วยงานคุณธรรม จำนวน ๑๐๐ องค์กร

 **๑.๓** **ระยะที่๓ (กรกฎาคม-กันยายน ๒๕๖๐)**

(๑)มีบุคลากรในส่วนต่างๆ ทั้งทั้งภาครัฐ ภาคเอกชน ภาคประชาสังคม ภาคชุมชน ภาคธุรกิจ เอกชน ภาควิชาชีพ ภาควิชาการ ภาคสื่อสารมวลชน และภาคประชาชน ได้รับการฝึกอบรมและพัฒนาคุณธรรมจริยธรรมเพิ่มมากขึ้น

 (๒)มีหน่วยงานที่ให้ความสำคัญได้รับการฝึกอบรมและพัฒนา

 (๔)ประชาชนคุณธรรมจริยธรรมให้กับภาคส่วนต่างๆทั้งภาครัฐ ภาคเอกชน ภาคประชาชน ภาคประชาสังคมภาคชุมชน ภาคธุรกิจ เอกชน ภาควิชาชีพ ภาควิชาการ ภาคสื่อสารมวลชน และภาคประชาชนเพิ่มขึ้น ร้อยละ ๑๐ ของระยะที่ ๒

 (๓)มีหน่วยงาน องค์กรส่งเสริมและกระตุ้นการจัดกิจกรรมเทิดทูนสถาบันชาติ ศาสนา และพระมหากษัตริย์เพิ่มมากขึ้นร้อยละ ๑๐ ของระยะที่ ๒

เข้าร่วมกิจกรรมเทิดทูนสถาบันชาติ ศาสนา และพระมหากษัตริย์เพิ่มมากขึ้นร้อยละ ๑๐ ของระยะที่ ๒

(๕)เกิดชุมชนคุณธรรม องค์กรคุณธรรม หรือหน่วยงานคุณธรรมร้อยละ ๑๐ ของระยะที่ ๒

 **๒.ระยะยาว กำหนดรอบระยะเวลา ปี ๒๕๖๐-๒๕๖๔**

(๑)ทุกหน่วยงาน/องค์กรทั้งภาครัฐและภาคเอกชนมีส่วนร่วมส่งเสริม สนับสนุน และดำเนินการส่งเสริมคุณธรรมในสังคมจังหวัดกระบี่ เช่นกำหนดนโยบายการส่งเสริมคุณธรรมภายในองค์กร วางแผนจัดทำโครงการกิจกรรมเสริมสร้างปลูกฝังคุณธรรมและวัฒนธรรมประเพณีที่ดีงามให้แก่สังคมเป็นองค์กรที่มี CSR หรือ Corporate Social Responsibility มีความรับผิดชอบต่อสังคมและสิ่งแวดล้อม ภายใต้หลักจริยธรรมและการจัดการที่ดี อยู่บนหลักพอประมาณ ที่ไม่ต้องเบียดเบียนตนเอง มีคุณภาพตามมาตรฐาน ISO หรือ Internationnal Organization for Standardization ที่เป็นมาตรฐานคุณธรรม ที่ใช้ได้กับทุกองค์กรมีการยกย่องเชิดชูองค์กรและบุคคลที่มีผลงานดีเด่นในด้านส่งเสริมคุณธรรม โดยค้นหาคนดีและมอบรางวัลอย่างต่อเนื่องให้เกิดกระแสสังคมส่งเสริมคนดี กับทั้งเป็นการสร้างชื่อเสียงให้แก่จังหวัด /ออกมาตรฐาน /ให้มาตรฐานคุณธรรมดีเด่น

 (๒)มีการพัฒนาระบบ กลไกการบริหารจัดการดำเนินงานคุณธรรม เช่นการบริหารจัดการทางวิชาการองค์ความรู้ในเรื่องของการส่งเสริมคุณธรรม มีหลักสูตรและจำนวนบุคลากรผู้ทำหน้าที่ในการส่งเสริมคุณธรรม และมีระบบกำกับติดตามละประเมินผลการดำเนินงานส่งเสริมคุณธรรมและความสมานฉันท์ในมิติต่างๆ

 (๓)มีภาคีเครือข่ายร่วมมือในการในสังคมกระบี่มากขึ้น

 (๔)จังหวัดกระบี่เป็นแบบอย่างด้านคุณธรรมในระดับประเทศ โดยมีการกำหนดให้มีการประเมินผลเรื่องคุณธรรมในด้านต่างๆเพื่อเปรียบเทียบความมีคุณธรรมของประชาชนในชาติ